François-Xavier Vogt

**François-Xavier Vogt** (født 3. desember 1870 i Marlenheim i Alsace i Frankrike, død 4. mars 1943 i Yaoundé i Fransk Kamerun) var en elsassisk tysk og fransk katolsk biskop, medlem av Den hellige ånds kongregasjon og apostolisk vikar av Yaoundé fra 1923 til sin død.
## Liv og virke
Kort tid etter hans fødsel ble det tysktalende hjemstedet hans del av  keiserdømmet Tyskland. Men i svært ung alder ble François Xavier Vogt sendt for å studere ved den apostoliske skole i Beauvais, hvor han måtte lære fransk og latin. 
### Prest
Han ble ordinert 28. oktober 1899 i Chevilly-Larue, ble professor i Épinal, og utnevnt til spiritualis i det lille skolastikatet i Knechtsteden i 1902, etter anmodning fra spiritanerprovinsen i Tyskland.

### Apostolisk vikar for Sentral-Zangbar, titulærbiskop
I 1906, i en alder av 35 år, ble han utnevnt til titulærbiskop av *Celenderis*, og apostolisk vikar for det nye distriktet Sentral-Zangbar, med sete i Bagamoyo, i Tysk Øst-Afrika, rett overfor Zanzibar. Han ble bispeviet den 14. oktober 1906 av kardinal Anton Hubert Fischer, erkebiskop av Köln.

Ti år etter hans ankomst bombarderte en britisk skvadron Bagamoyo, og britene begynte å okkupere landet. Britene, som anså biskop Vogt for å være tysk til tross for hans alsatiske fødsel, utsatte ham for en rekke trakasseringer, kritikk og baktalelser som ville fortsette etter at fred var gjenopprettet. Utmattet forlot biskopen sitt vikariat og dro til Frankrike i desember 1921. Han kom aldri tilbake, ettersom han året etter ble sendt som apostolisk administrator til Kamerun.
### Til Kamerun
Biskop Vogt ankom Kamerun den 22. oktober 1922 for å erstatte den avdøde pater Malessard og de pallottinske fedre som var blitt fordrevet av de allierte styrker.

### Apostolisk vikar av Kamerun (Yaoundé)
Noen måneder senere, i 1923, ble han utnevnt til apostolisk vikar av Kamerun. I 1931 endret det apostoliske vikariatet navn, og biskop Vogt ble den første apostoliske vikar av Yaoundé.

Han sto bak flere initiativer. I 1926 grunnla han *St. Josef-brødrene*, og samme år fikk han tilbake eiendommene som de tyske misjonærene hadde etterlatt seg. Han åpnet *Saint-Lauren*presteseminar i Mvolyé i 1927, og den 8. desember 1935 ordinerte han noen av de første åtte kamerunske prestene.

I begge sine misjonserfaringer regulerte han massekonverteringer uten å motsette seg dem; han oppmuntret de troendes involvering i utførelsen av oppgavene som ligger i misjonslivet; han appellerte til utenlandske misjonærer og fremmet dannelsen av urfolks religiøse samfunn (i 1932 grunnla han Marias døtre).

Han døde i 1943.

Til minne om ham ble det reist en stele i Mvolyé ved veikrysset som bærer hans navn, samt et katolsk universitet i Yaoundé.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Kardinal Francesco Serra Cassano (1783-1850) *1817
* Erkebiskop Joseph Maria Johann Nepomuk von Fraunberg (1768-1842) *1819
* Kardinal Johannes von Geissel (1796-1864) *1837
* Biskop Eduard Jakob Wedekin (1796-1870) *1849
* Kardinal Paul Ludolf Melchers (1813-1895) *1858
* Kardinal Philipp Krementz (1819-1899) *1868
* Kardinal Anton Hubert Fischer (1840-1912) *1889
* Biskop *François-Xavier Vogt* (1870-1943) *1906

## Referanser